**NATJEČAJ ZA NOĆ KNJIGE**

**Tema ovogodišnje noći knjige, koja se održava 23. travnja, je – knjige koje su mijenjale svijet.** Raspisujem natječaj s nekoliko tema! Svaki učenik/učenica može sudjelovati s jednim radom za svaku temu ukoliko imate inspiracije i motivacije, a poželjno je da se u potpunosti posvetite jednoj temi koja vam se najviše sviđa.

**1. Sastavak na jednu od ponuđenih tema:**

**Knjiga koja me inspirirala** (u nekoliko rečenica opišite knjigu navodeći naslov i autor, kratku radnju, a zatim se fokusirajte na to što vas je posebno inspiriralo u knjizi, na koja vas je promišljanja knjiga potaknula, kako ste se osjećali kada ste je čitali, što je pozitivno ta knjiga u vama probudila, zašto je želite preporučiti drugima, što biste poručili autoru ove knjige da možete…)

**Proveo/provela sam noć u knjižnici** (budite maštoviti, zamislite noć u knjižnici, što biste radili? Čitali, spavali među knjigama, družili se s prijateljima? A možda biste rješavali neki krimi zadatak i istraživali upravo knjižnicu? Osmislite maštovit sastavak na ovu temu.)

**2. Pjesma na jednu od ponuđenih tema:**

**Da sam pisac…** (zamislite sebe kao pisca, o čemu bi pisali, mislite li da bi čitatelji voljeli vaše knjige, što bi vas inspiriralo, možda biste svojom knjigom napravili promjenu u svijetu,...)

**Knjiga mi daje krila** (što su za vas knjige, zašto ih volite, postajete li bolji i veći čitajući…)

**3. Ilustracija na jednu od ponuđenih tema:**

**Naslovnica knjige koja je promijenila svijet** (sami izmislite naslov knjige koja bi po vama promijenila svijet i dizajnirate naslovnicu te knjige)

**Moj najdraži knjiški lik u mom gradu** (ilustracija najdražeg lika iz knjige na vama dragom mjestu u vašem gradu – to može biti vaša soba, škola, neki park, trg, plaža gdje ljetujete…)

**Sastavke i pjesme šaljite u word dokumentu, a ilustracije uslikajte mobitelom (pazite da imate dobro svijetlo, najbolje na danjem svijetlu).**

**Najbolji radovi bit će objavljeni na stranici naše Škole, ali i nagrađeni knjigama pri povratku u Školu. Rok za slanje radova je srijeda, 22. travnja, do 22 sata. Radove šaljite na mail:** **osah335@gmail.com**

Ukoliko imate bilo kakvih pitanja ili nejasnoća, pišite u komentare, u inbox ili na gore navedeni mail.

Uživajte u pisanju i ilustriranju!